**Sajószöged Községi Önkormányzat Polgármesterének**

**…../2020. (….) önkormányzati rendelete**

**a helyi közművelődési feladatok ellátásáról**

# Sajószöged Községi Önkormányzat Polgármestere, Sajószöged Községi Önkormányzat Képviselő-testületének az Alaptörvény 32. cikk (2) bekezdésben meghatározott eredeti jogalkotói hatáskörben, az Alaptörvény 32. cikk (1) bekezdés a) pontjában és Magyarország helyi Önkormányzatairól szóló 2011. évi CLXXXIX törvény 13. § (1) bekezdés 7. pontjában meghatározott feladatkörében eljárva, **a** katasztrófavédelemről és a hozzá kapcsolódó egyes törvények módosításáról szóló2011. évi CXXVIII. törvény a 46. § (4) bekezdésében kapott felhatalmazása alapján, a következőket rendeli el:

# 1. § Sajószöged Községi Önkormányzat (a továbbiakban: Önkormányzat) a helyi hagyományok, értékek, adatottságok és sajátosságok figyelembevételével az alábbi helyi közművelődési alapszolgáltatásokat látja el:

# közművelődési intézmény fenntartása és közösségi színtér biztosítása a szabadidő kulturális célú eltöltéséhez

# támogatja a település környezeti, helytörténeti, művészeti értékeinek feltárását, bemutatását célzó tevékenységeket,

# biztosítja a működési feltételeket a helyi amatőr alkotó – és előadó – művészeti tevékenységet végző közösségeknek, és a községi rendezvényeken lehetőséget ad a bemutatkozásukra,

# közművelődési rendezvényeket, programokat, szervez

# 2. § (1) Az Önkormányzat közművelődési feladatainak ellátását elsősorban a Sajószögedi Általános Művelődési Központ telephelye (Művelődési Ház és Könyvtár; Sajószöged, Ady Endre út 2.) útján biztosítja.

# (2) Az Önkormányzat egyes közművelődési feladatainak ellátása partnerként az alábbi intézményeket és szervezeteket vonhatja be:

# az Önkormányzat nem közművelődési alapfeladatú intézményei,

# Sajószögedi Kölcsey Ferenc Körzeti Általános Iskola és Alapfokú Művészeti Iskola

# „670 éves Sajószöged Községért” Alapítvány

# helyben működő kulturális – közművelődési célú társadalmi szervezetek,

# (3) Az Önkormányzat egyes közművelődési feladatainak ellátása során együttműködik az egyházakkal, vallási közösségekkel.

# 3. § (1) Az Önkormányzat közművelődési feladatait:

# központi költségvetési támogatásból,

# saját költségvetése terhére,

# pályázati úton elnyerhető támogatásból,

# gazdasági társaságok, jogi – és magánszemélyek támogatásából

# finanszírozza.

# (2) Az Önkormányzat évi közművelődési feladatainak finanszírozására az e célra kapott központi költségvetési támogatás összegénél kevesebb összeget nem fordíthat.

# 4. § (1) Ez a rendelet a kihirdetést követő napon lép hatályba.

# (2) Hatályát veszti Sajószöged Község Önkormányzatának 9/2004. (V.27.) sz. Képviselő-testületének rendelete.

dr. Gulyás Mihály sk. dr. Boros István sk.

polgármester címzetes főjegyző